Spisak belgijskih kraljeva
Kraljevina Belgija je nasljedna i ustavna monarhija čiji je šef kralj Belgijanaca (holandski: Koning der Belgen, francuski: Roi des Belges, njemački: König der Belgier). Nakon osamostaljenja Belgije, nacionalni kongres je uspostavio ustavnu monarhiju te počeo tražiti kandidata za tada prazno prijestolje nove kraljevine među evropskim prinčevima. Pošto im evropske sile nisu dozvolile da za kralja izaberu Luja Orleanskog, sina francuskog kralja Luja-Filipa. Konačno su, 4. juna 1830. godine, izabrali princa Leopolda od Saskokoburga i Gote, vojvodu u Saksoniji, za svog prvog kralja. Titula belgijskog monarha nije "kralj Belgije", nego "kralj Belgijanca". Vezivanje titule za narod države umjesto za samu državu bilo je izuzetno često u monarhijama uspostavljenim u 19. vijeku, poput Francuske i Grčke. Belgija je danas jedina evropska monarhija u kojoj monarh ne nasljeđuje krunu u trenutku smrti ili abdikacije svoga prethodnika. Belgijski monarh nasljeđuje krunu tek onda kada položi zakletvu.